open-index/open-wikipedia-markdown huggingface dataset:
Géza Lakatos

**Géza Lakatos** (30. huhtikuuta 1890 Budapest, Unkari – 21. toukokuuta 1967 Adelaide, Australia) oli unkarilainen kenraali, joka toimi Unkarin pääministerinä toisen maailmansodan aikana elokuusta lokakuuhun 1944.

Lakatos oli Unkarin sotilasattašeana Prahassa 1928–1934. Toisessa maailmansodassa hän toimi elokuusta 1943 alkaen Unkarin toisen armeijan sekä huhti–toukokuussa 1944 lyhyesti ensimmäisen armeijan komentajana. Hänen sotilasarvonsa oli kenraalieversti.

Lakatosista tuli pääministeri, kun saksalaismielinen Döme Sztójay syrjäytettiin valtionhoitaja Miklós Horthyn tuella 29. elokuuta 1944. Lakatos perusti sotilashallituksen, joka muun muassa määräsi pysäyttämään Sztójayn käynnistämät Unkarin juutalaisten kuljetukset Saksaan. Lakatos aloitti rauhantunnustelut länsiliittoutuneiden ja lopulta myös Neuvostoliiton kanssa. Horthy julisti 15. lokakuuta Unkarin tehneen aselevon liittoutuneiden kanssa. Saksalaiset kuitenkin vastasivat kiristämällä Horthyn antautumaan heille. Tämän seurauksena äärioikeistolainen Nuoliristi-puolue suoritti 16. lokakuuta saksalaisten tukeman vallankaappauksen, ja perusti Unkariin nukkehallituksen, joka jatkoi sotaa. Lakatos jäi saksalaisten vangiksi.

Sodan jälkeen Lakatos asui Unkarissa, kunnes vuoden 1956 kansannousun aikana hän pääsi lähtemään maasta. Hän asettui Australiaan ja asui siellä loppuikänsä.

## Lähteet
*

## Viitteet
Mineralnyje Vodyn lentoasema

**Mineralnyje Vodyn lentoasema** (, ) on kansainvälinen lentoasema Venäjän eteläosissa sijaitsevan Stavropolin aluepiirin kylpylöistään tunnetussa Mineralnyje Vodyn kaupungissa. Se on myös monien Pohjois-Kaukasukselle matkustavan kauttakulkupaikka.

Vuonna 2013 lentoaseman kautta kulki 1,47 miljoonaa matkustajaa. Matkustajamääränsä puolesta Mineralnyi Vody kuului vuonna 2013 Venäjän 20 vilkkaimman lentoaseman joukkoon.

Lentoasema sijaitsee noin 5 kilometriä Mineralnyi Vodyn keskustasta länteen. Kaupunkiasutus alkaa heti lentokenttäalueen itäpuolelta. 

## Lähteet

## Aiheesta muualla

*Mineralnyje Vody, meždunarodnyi aeroport  (aviapages.ru)
*Skyvector aeronautical charts  (skyvector.com)
Naltšikin lentoasema

**Naltšikin lentoasema** (, ) on kansainväliseen käyttöön hyväksytty lentoasema Kabardi-Balkarian tasavallan pääkaupunki Naltšikissa Venäjän Pohjois-Kaukasiassa. Lentokenttä sijaitsee aivan kaupunkiasutuksen tuntumassa kaupungin pohjoislaidalla; asuintaloja ja muita rakennuksia on heti lentokenttäalueen vieressä. Kaupungin ydinkeskusta on noin kolmen kilometrin päässä lounaassa.

Esimerkiksi lentoyhtiö UTair operoi säännöllisesti Naltsikiin Moskovan Vnukovon lentoasemalta.

## Lähteet

## Aiheesta muualla
*Naltšik, meždunarodnyi aeroport  (aviapages.ru)
*Skyvector aeronautical charts  (skyvector.com)
Béla Imrédy

**Béla Imrédy** (29. joulukuuta 1891 Budapest – 28. helmikuuta 1946 Budapest) oli unkarilainen poliitikko, joka toimi Unkarin pääministerinä 1938–1939.

Imrédy oli koulutukseltaan lakimies ja aloitti uransa virkamiehenä Unkarin valtiovarainministeriössä. Vuodesta 1928 hän oli johtajana Unkarin kansallispankissa. Vuosina 1932–1935 hän oli valtiovarainministerinä Gyula Gömbösin äärioikeistolaisessa hallituksessa, ja palasi sen jälkeen kansallispankkiin pääjohtajaksi. Valtionhoitaja Miklós Horthy nimitti Imrédyn Unkarin pääministeriksi 14. toukokuuta 1938, kaksi kuukautta sen jälkeen, kun Saksa oli liittänyt Itävallan itseensä. Kehityksestä huolestunut Imrédyn hallitus pyrki rajoittamaan äärioikeiston toimintaa Unkarissa ja voittamaan länsivaltojen luottamuksen, mutta samanaikaisesti se myös sääti monia taantumuksellisia lakeja. Hallitus muun muassa rajoitti juutalaisten mahdollisuuksia toimia liike-elämässä ja eri ammateissa sekä sääti uusia rajoituksia kokoontumis- ja lehdistönvapauteen. Lopulta Imrédy omaksui myös Saksaan nojanneen ulkopolitiikan. Imrédy joutui eroamaan pääministerin paikalta 16. helmikuuta 1939, kun oppositio onnistui paljastamaan hänen salatut juutalaiset sukujuurensa.

Imrédy jatkoi toisen maailmansodan aikana monien oikeistolaisten järjestöjen johdossa. Saksan miehitettyä Unkarin vuonna 1944 hän toimi Unkarin talousministerinä ja valjasti maan kansantalouden Saksan sotapolitiikan tueksi. Läheinen yhteistyö saksalaismiehittäjien kanssa johti siihen, että sodan jälkeen kansantuomioistuin tuomitsi hänet kuolemaan sotarikoksista.

## Lähteet

## Aiheesta muualla
Mistelimesikko

**Mistelimesikko** (*Bolemoreus hindwoodi*) on mesikoiden heimoon kuuluva varpuslintu. 

## Levinneisyys
Mistelimesikkoa tavataan Australiassa Queenslandin itäosissa. Lajin on kuvattu olevan yleinen ainakin osissa levinneisyysaluettaan ja sen kannankehitys on vakaa. Se on luokiteltu silmälläpidettäväksi.

## Lähteet
Viiksilaulumesikko

**Viiksilaulumesikko** (*Caligavis chrysops*) on mesikoiden heimoon kuuluva varpuslintu. 

## Levinneisyys
Viiksilaulumesikkoa tavataan Australian itä- ja kaakkoisosissa. Lajin kannaksi on arvioitu ainakin 100&nbsp;000 yksilöä. Se on luokiteltu elinvoimaiseksi.

## Lähteet
Laulumesikko

**Laulumesikko** (*Gavicalis virescens*) on mesikoiden heimoon kuuluva varpuslintu. 

## Levinneisyys
Laulumesikkoa tavataan laajalla alueella Australiassa. Lajia on kuvattu yleiseksi, ja sen kannankehitys on runsastuva. Se on luokiteltu elinvoimaiseksi.

## Lähteet
Nouhoum Kobéna

**Nouhoum Kobéna** (s. 6. tammikuuta 1985 Parakou Beninin kansantasavalta) on beniniläinen jalkapalloilija, joka edustaa Veikkausliigassa pelaavaa kotkalaista FC KTP:tä. Hän solmi seuran kanssa vuoden mittaisen sopimuksen helmikuussa 2014. Kaksi edellistä kautta Kobéna edusti Kotkan Työväen Palloilijoita Suomen kolmanneksi korkeimmalla sarjatasolla Kakkosessa. 

Kobéna on aikaisemmin pelannut Beninin, Malin ja Libyan pääsarjoissa. Beninin jalkapallomaajoukkuetta hän on edustanut 19 kertaa.

## Lähteet
Tuhkalaulumesikko

**Tuhkalaulumesikko** (*Stomioptera unicolor*) on mesikoiden heimoon kuuluva varpuslintu. 

## Levinneisyys
Tuhkalaulumesikkoa tavataan Australian pohjoisosissa. Lajin kannankehitys on vakaa, ja se on luokiteltu elinvoimaiseksi.

## Lähteet
Keltalaulumesikko

**Keltalaulumesikko** (*Stomioptera flava*) on mesikoiden heimoon kuuluva varpuslintu. 

## Levinneisyys
Keltalaulumesikkoa tavataan Australian koillisosissa. Lajia on kuvattu paikallisesti yleiseksi, ja se on luokiteltu elinvoimaiseksi.

## Lähteet
Paperintekijän patsas

**Paperintekijän patsas** on kuvanveistäjä Erkki Kannoston tekemä pronssipatsas, joka valmistui vuonna 1989. 

Sen jalusta on tehty punaisesta graniittikivestä. Patsas sijaitsee Inkeroisten torilla Kouvolassa.

## Lähteet
Penny Hardaway

**Anfernee Deon "Penny" Hardaway** (s. 18. heinäkuuta 1971 Memphis) on yhdysvaltalainen ammattilaisuransa lopettanut koripalloilija.

## Ura
Hardaway pelasi lukiokoripalloa Treadwellin high schoolissa, josta hän siirtyi pelaamaan yliopistokoripalloa Memphisin yliopistoon. Hän pelasi joukkueessa kahden kauden ajan ja teki jälkimmäisellä kaudella keskimäärin 22,8 pistettä ottelua kohden. Hardaway osallistui vuoden  , jossa Golden State Warriors varasi hänet tilaisuuden kolmantena pelaajana. Hän ei kuitenkaan edustanut seuraa yhdessäkään ottelussa, sillä hänet kaupattiin vielä samana päivänä Orlando Magicille.

Tulokaskaudellaan Hardaway teki keskimäärin 16,0 pistettä ja antoi 6,6 syöttöä ottelua kohden, minkä myötä hänet nimettiin . Tilastollisesti parhaan NBA-kautensa Hardaway pelasi kaudella 1995–1996, jolloin hän teki keskimäärin 21,7 pistettä ottelua kohden. Hänet valittiin neljä kertaa un vuosina 1995–1998, minkä lisäksi hänet nimettiin  vuosina 1995–1996 sekä kolmostähdistöön vuonna 1997.

Hardaway edusti Orlandoa elokuuhun 1999 asti, jolloin hänet kaupattiin Phoenix Sunsille. Vaihdossa Orlando sai Pat Garrityn, Danny Manningin sekä tulevaisuuden varausvuoroja. Phoenixissa Hardaway ei yltänyt edelliskausiensa tasolle ja teki parhaimmillaan kaudella 1999–2000 16,9 pistettä ottelua kohden. Hän ehti edustaa Phoenixia tammikuuhun 2004 asti, jolloin hänet kaupattiin New York Knicksille.

Hardaway pelasi New Yorkissa yli kaksi vuotta, ja helmikuussa 2006 hänen pelaajaoikeutensa siirtyivät takaisin Orlandolle. Seura ei kuitenkaan halunnut pitää häntä ja luopui pelaajaoikeuksista. Elokuussa 2007 Hardaway siirtyi vapaana pelaajana Miami Heatiin, jossa hän ehti pelata kuusitoista ottelua, kunnes seura luopui hänestä joulukuussa 2007. Tämän jälkeen Hardaway päätti NBA-uransa.

## Lähteet

## Aiheesta muualla
*NBA:n pelaajaprofiili  
*Basketball-Referencen pelaajaprofiili
Imena na stene

__NOTOC__
**Imena na stene** (Имена на стене, suom. *Nimet seinällä*) on suomalaisen doom metal -yhtye Kypckin kolmas studioalbumi. Se julkaistiin 21. maaliskuuta 2014 levymerkillä Ranka Kustannus.

Albumi debytoi Suomen virallisen listan sijalla 9.

## Kappaleet
# 
# 
# 
# 
# 
# 
# 
# 
# 
# 

## Kokoonpano
;Yhtye
* A. K. Karihtala (Antti Karihtala) – rummut
* S. Kukkohovi (Sami Kukkohovi) – kitara
* S. S. Lopakka (Sami Lopakka) – kitara
* E. Seppänen (Erkki Seppänen) – laulu
* J. T. Ylä-Rautio (Jaska Ylä-Rautio) – basso

;Tuotanto
* Hiili Hiilesmaa – tuottaja, äänittäjä, miksaaja, masteroija
* Jussi Kulomaa – äänittäjä (laulu), tuottaja (laulu), taustalaulu kappaleissa 4. ja 6.

## Arvostelut
* Imperiumi.net: 7+/10
* Soundi: 

## Lähteet

## Aiheesta muualla
* Kypckin kotisivu
* 
*
Elis Karlson

**Elis Konstantin Karlson** (17. syyskuuta 1889 Kemiö – 15. syyskuuta 1964 Kemiö) oli suomalainen kansakoulunopettaja, toimittaja ja ruotsin kielellä kirjoittanut pakinoitsija joka käytti nimimerkkiä *Per Plex*.

Karlsonin vanhemmat olivat nahkuri Nestor Karlson ja Erika Vänström. Hän valmistui kansakoulunopettajaksi ja toimi opettajana Kemiössä 1911–1919. Tämän jälkeen Karlson oli Helsingissä ilmestyneen Samarbete-viikkolehden avustajana 1919–1926 ja vuodesta 1926 lehden toimittajana.

## Teoksia
* *Kooperativa bilder från Nyland och Åboland*. Södra Finlands svenska handelslagsdistrikt, Helsingfors 1929
* *Andelshandeln Sågvexel m.b.t. 1905-1930 : översikt med anledning av kvartsekeljubileet*. Hangö 1930
* *Pedersjö handelslag m.b.t. 1906-1931*. Kimito 1931
* *Västanfjärd handelslag m.b.t. 1903-1933*. Västanfjärd handelslag, Helsingfors 1934
* *Våra andelslag*. Publikationer utgivna av Finlands svenska andelsförbund 10. Borgå 1939, 2. uppl. 1948
* *Kimito handelslag m.b.t. 1916-1941 : en jubileumsskrift : på uppdrag av handelslagets styrelse*. Helsingfors 1941
* *Kyrkslätts handelslag m.b.t. 1917-1942 : en minnesskrift : på uppdrag av handelslagets ledning*. Helsingfors 1942
* *Södra Finlands svenska handelslagsdistrikt 1917-42 : en återblick på ett 25-årigt arbete*. Helsingfors 1942
* *Pojo handelslag m.b.t. 1917-1942 : 25 års jubileum*. Helsingfors 1943
* *Tolkis andelshandel m.b.t. 1904-1944* ; tekijät Elis Karlson, C. E. Clavér. Tolkis andelshandel, Borgå 1945
* *Ingå handelslag m.b.t. 1921-1945 : en minnesskrift* ; red. Elis Karlson. Helsingfors 1946
* *Dragsfjärds andelshandel m.b.t. 1916-1946*. Dragsfjärds andelshandel, Helsingfors 1947
* *Östra Nylands handelslag m.b.t. 1919-1948 : samfälld köpenskap under 30 år, en minneskrift*. Helsingfors 1949
* *Komplex av Per Plex* : pakinakokoelma. Centrallaget för Handelslagen i Finland, Helsingfors 1950, 2. uppl. 1951
* *Pargas andelshandel 1904-1954* ; till 50-års jubileet av Elis Karlson. Pargas andelshandel, Helsingfors 1954
* *Andelshandeln Sågvexel 1905-1955 : till 50-årsjubiléet av Elis Karlson på uppdrag av styrelsen*. Andelshandeln Sågvexel, Hangö 1955
* *Vestlax handelslag 1906-1956 : några historiska glimtar* ; utarbetad till 50-årsjubiléet av Elis Karlson. Vestlax handelslag, Åbo 1956

## Lähteet
*  (Verkkoarkistossa)
* Svenskt författarlexikon 3. 1951-1955 (Project Runeberg)
* Kirjasampo.fi : Elis Karlson

### Viitteet
Mahatškalan lentoasema

**Mahatškalan lentoasema** (, ) tai **Mahatškala-Uitašin lentoasema**, on kansainvälinen lentoasema Dagestanin tasavallan pääkaupunki Mahatškalassa Venäjän Pohjois-Kaukasiassa. Lentoasema sijaitsee noin 20 kilometriä Mahatškalan kantakaupungista kaakkoon, mutta on silti osa Mahatškalan kaupunkia.

Vuonna 2013 lentoaseman matkustajamäärä kasvoi 20 prosentilla ja ylitti 500&nbsp;000 matkustajan rajan.

## Lähteet

## Aiheesta muualla
*Mahatškala, meždunarodnyi aeroport  (aviapages.ru)
*Skyvector aeronautical charts  (skyvector.com)
Laukaus yössä

**Laukaus yössä** (engl. *London After Midnight*, tunnetaan myös nimellä *The Hypnotist*) on vuonna 1927 valmistunut yhdysvaltalainen salapoliisi- ja kauhuelokuvia sekoittava mykkäelokuva. Ohjaajana toimi Tod Browning, jonka novelliin "The Hypnotist" elokuva myös perustuu. Pääosissa ovat Lon Chaney, Sr., Marceline Day, Conrad Nagel, Henry B. Walthall ja Polly Moran

Elokuva kuvattiin 24 päivässä 152 000 dollarin budjetilla.

Elokuvasta tehtiin vuonna 1935 uudelleenfilmatisointi *[[Mark of the Vampire]]*, jonka ohjaajana oli niin ikään Browning.

## Juoni

Roger Balfour löytyy murhattuna kotonaan Lontoossa. Scotland Yardin etsivä Burke saapuu haastattelemaan talon asukkaita, joita ovat hovimestari Williams, sir James Hamlin ja Hamlinin sukulaispoika Arthur Hibbs. Burke löytää itsemurhaviestin ja tapaus näyttää ratkenneelta.

Viisi vuotta myöhemmin taloon on muuttamassa uusia asukkaita: neiti Smithson ja hänen sulhasensa Thomas. He näkevät talon eräässä ikkunassa valoa. Kaksi hahmoa, terävähampainen, silinterihattuinen mies ja kalpea nainen, tulevat ulos talosta ulos ja pelästyttävät nuorenparin tiehensä. Smithson vakuuttaa sir Jamesille, että Balfourin talossa on vampyyreja.

Etsivä Burke saapuu sir Jamesin vieraaksi. Sir James on vakuuttunut, että Balfour murhattiin, ja että talossa nähdyt kaksi hahmoa liittyvät tapaukseen jotenkin. Balfourin tytär Lucille vannoo kuulleensa isänsä äänen puutarhassa. Burke ja sir James avaavat Balfourin haudan ja havaitsevat sen olevan tyhjä.

## Näyttelijät

## Kadonnut elokuva
*Laukausta yössä* pidetään kadonneena elokuvana. Viimeinen varma havainto elokuvasta on 1950-luvun puolivälissä, jolloin se sijaitsi MGM:n holvissa numero 7. Vuonna 1967 holvissa syttyneen tulipalon uskotaan tuhonneen elokuvan viimeisen kopion.

Elokuvasta on säilynyt useita valokuvia. Vuonna 2002 elokuvantekijä Rick Schmidlin rekonstruoi yli 200 valokuvasta ja alkuperäistä käsikirjoitusta apuna käyttäen 45-minuuttia kestävän version. Robert Israel sävelsi uuteen versioon musiikin.

## Lähteet
Killer Klowns from Outer Space

**Killer Klowns from Outer Space** on yhdysvaltalainen kauhukomedia, joka julkaistiin 27. toukokuuta 1988 Yhdysvalloissa. Elokuvan pääosissa näyttelevät Grant Cramer, Suzanne Snyder, John Allen Nelson ja Royal Dano.

## Lähteet
Arkangelin lentoasema

**Arkangelin lentoasema** (, ), eli **Talagin lentoasema** tai **Arkangeli-Talagin lentoasema** on kansainvälinen lentoasema Venäjän Arkangelin alueen pääkaupunki Arkangelissa. Lentoasema sijaitsee maanteitse noin 10-12 kilometriä kantakaupungista koilliseen Talagin kaupunginosan itäpuolella. 

Lentoaseman *Terminaali 1* palvelee kotimaan lentoliikennettä, sen länsipuolella oleva *Terminaali 2* kansainvälistä liikennettä ja puolisen kilometriä lännempänä sijaitseva *Terminaali 3* rahtiliikennettä. Lentoaseman kautta kulki vuonna 2013 runsas 760&nbsp;000 matkustajaa. Tällä matkustajamäärällä kenttä sijoittui noin 25.–30. suurimmaksi lentoasemaksi Venäjällä.

## Katso myös
* Arkangeli-Vaskovon lentoasema

## Lähteet

## Aiheesta muualla

*Arhangelsk (Talagi), meždunarodnyi aeroport  (aviapages.ru)
*Skyvector aeronautical charts: Arkhangelsk (ULAA)  (skyvector.com)
*ULAA  (utair.ru))
Sidit

**Sidit** tai toiselta nimitykseltään **habshit** ovat afrikkalaistaustainen väestöryhmä Intiassa ja Pakistanissa. He polveutuvat orjakaupan myötä Intiaan tuoduista afrikkalaisista. Intiassa heitä on arviolta 250&nbsp;000.

## Historia

Sidien nimitys tulee ilmeisesti arabian kielen sanasta *[[Sayyid]]*. Habshit on vastaavasti johdettu Etiopiaa tarkoittavasta sanasta *Habash*. Arabiorjakauppiaat toivat orjia Intiaan Etiopiasta Mosambikiin ulottuvan rannikon alueelta. Lähteitä sideistä Intiassa on Delhin sulttaanikunnan perustamisen ajoilta 1200-luvulta. Orjien tuomista jatkettiin aina 1800-luvulle saakka. Paikalliset ruhtinaat käyttivät heitä muun muassa sotilaina ja palvelijoina. Nykyisin sidejä asuu Intian Karnatakan, Maharashtran, Andhra Pradeshin ja Gujaratin osavaltioissa, sekä Pakistanin Sindhissä.

## Kulttuuri

Gujaratissa sidit muodostavat yhden alemmista muslimikasteista. Alueen sidejen sosiaalinen elämä pyörii paljolti islamilaisen pyhimyskultin ympärillä. Tärkeimpiä pyhimyksiä ovat Bava Gor, Bava Habash ja Mai Mishra. Bava Gor oli perimätiedon mukaan etiopialainen sotapäällikkö, joka lähetettiin Intiaan taistelemaan naispuolista demonia vastaan. Sidien oman perimätiedon mukaan he polveutuvat tätä saattaneista sotilaista ja näiden vaimoista. Karnatakassa on muslimien lisäksi kristittyjä ja hindulaisia sidejä.

## Lähteet
Adelina Sotnikova

**Adelina Dmitrijevna Sotnikova** (, s. 1. heinäkuuta 1996 Moskova) on uransa jo 23-vuotiaana vuonna 2020 lopettanut venäläinen taitoluistelija. Hän voitti historian ensimmäisenä venäläisenä naisena yksinluistelun olympiakultaa Sotšin talviolympialaisissa 2014.

Sotnikova on nelinkertainen Venäjän mestari (2009, 2011, 2012 ja 2014) ja kaksinkertainen EM-kilpailujen hopeamitalisti (2013 ja 2014). MM-kilpailuissa hän oli yhdeksäs vuonna 2013. Hänet selkärankansa leikattiin vuoden 2020 helmikuussa ja hän ilmoitti maaliskuussa 2020 lopettavansa luistelemisen.

## Lähteet

## Aiheesta muualla

* Adelina Sotnikovan ISU-profiili
Kymppisanomat

**Kymppisanomat** oli Ylivieskassa ilmestynyt, ilmaisjakeluna jaettu sanomalehti. Lehden ensimmäinen numero julkaistiin 31.10.2013 ja viimeinen 22.12.2016. Lehden päätoimittaja oli Kati Järvenpää. Lehteä julkaisi Kustannusosakeyhtiö Alfasanomat Oy. Lehden jakelumäärä oli 7600 kappaletta.

## Lähteet

## Aiheesta muualla
* Kymppisanomat
3 Eyes of Time

**3 Eyes of Time** on suomalaisen metalliyhtye Antipopen kolmas studioalbumi. Se julkaistiin vuonna 2013 levymerkillä Violent Journey Records.

## Kappaleet
#
#
#
#
#
#
#
#
#
#
#

## Kokoonpano
* Mikko Myllykangas – laulu, bassokitara
* Juho Rikberg – kitara
* Antti J. Karjalainen – kitara
* Tuska E. – rummut

## Arvostelut
* Desibeli.net: 
* Imperiumi.net: 6+/10
* Kaaoszine: 7/10

## Lähteet

## Aiheesta muualla
* 
*
Major League Baseball -kausi 1926

**Major League Baseball -kauden 1926** päätteeksi pelatussa World Series -ottelusarjassa kohtasivat New York Yankees ja St. Louis Cardinals. Sarja venyi kahden edellisen kauden tapaan seitsemänteen otteluun. St. Louis voitti mestaruuden.

Yhdentoista kauden jälkeen New York Yankeesin ykkösvahti Wally Pipp korvattiin 2. heinäkuuta 1925 *lupaavalla tulokkaalla* Columbian yliopistosta; Lou Gehrig tulisi pitämään paikkansa seuraavat 2&nbsp;130 peliä peräkkäin. Pipp siirtyi Cincinnati Redsiin, jossa pelasi kaudet 1926-1928. 

Kautta aikain uuvuttavin avauspäivän syöttäjien välinen kamppailu käytiin Washington Senatorsin Walter Johnsonin ja Philadelphia Athleticsin Eddie Rommelin välillä 13. huhtikuuta. Kamppailu päättyi 1–0 Johnsonin voittoon viidentoista vuoroparin pelin jälkeen.

## Runkosarjan sarjataulukot

 

## Aiheesta muualla

* Baseball almanakka - American League 1926 
* Baseball almanakka - National League 1926 
* Baseball almanakka - World Series 1926
Dorchester (Boston)

**Dorchester**, ”**Dot**”, on kaupunginosa eteläisessä Bostonissa, Massachusettsin osavaltiossa Yhdysvalloissa. Dorchester on isoin ja väestöltään monikulttuurisimpiin kuuluva kaupunginosa Bostonissa. Alueella sijaitsee Massachusettsin yliopiston kampus. 

Boston Planning and Development Agencyn mukaan vuonna 2010 Dorchesterissa oli  91 982 asukasta, mutta eri aluerajausta käyttävä paikallislehti Dorchester Reporter arvioi luvun olevan todellisuudessa yli 134 000.

## Historiaa
Dorchester sai alkunsa varhaisten Englannista saapuneiden uudisasukkaiden kylänä jo vuonna 1630. Bostoniin Dorchester liitettiin vuonna 1870.

1800-luvun lopulla Bostoniin alkoi saapua irlantilaisia ja juutalaisia siirtolaisia Euroopasta, ja Dorchesterin alueesta tuli pääsääntöisesti heidän yhteisöjensä asuttamaa monien vuosikymmenien ajaksi. Pitkästä historiastaan huolimatta alueen asukasluku oli vähäinen 1920-luvulle asti. 

1950-luvulla Dorchesteriin alkoi muuttamaan myös muun muassa vähävaraisia afroamerikkalaisia, aasialaisia ja karibialaisia. Väestön muuttuessa varakkaammat asukkaat alkoivat muuttaa pois työväenluokkaisten jäädessä, ja rikollisuus ja jengitoiminta lisääntyi alueella. Juutalaisyhteisö oli melkein kokonaan muuttanut alueelta 1980-luvulle mennessä muun muassa kasvaneen antisemitismin vuoksi. Dorchester on pitkään ollut huonomaineinen alue, joskin rikollisuus kaupunginosan joillakin alueilla on vähentynyt 2010-luvulla muun Bostonin tavoin.

## Tunnettuja asukkaita

* Ray Bolger, näyttelijä
* Joseph P. Kennedy, poliitikko
* Rose Kennedy
* Martin Luther King Jr., aktivisti
* Dennis Lehane, kirjailija
* Lucy Stone, aktivisti
* Donnie Wahlberg, näyttelijä-muusikko
* Mark Wahlberg, näyttelijä

## Kuvia

Tiedosto:Boston Globe building Sept 2009.jpg|The Boston Globe -lehden toimitus sijaitsee Morrissey Boulevardin varrella Dorchesterissa.
Tiedosto:Dorchester Avenue, Dorchester MA.jpg|Kaupunginosan katunäkymää.
Tiedosto:Campus Center, UMass Boston - IMG 9236.JPG|Yksi Massachusettsin yliopiston kampuksista sijaitsee Dorchesterissa.
Tiedosto:JFK library Stitch Crop.jpg|John F. Kennedy Presidential Library and Museum, Kennedylle omistettu presidentin kirjasto ja museo. 


## Lähteet

## Aiheesta muualla
Lelde Gasūna

**Lelde Gasūna** (s. 17. syyskuuta 1990) on latvialainen alppihiihtäjä, joka edustaa SK International Ski Team -seuraa.

Gasūna osallistui Garmisch-Partenkirchenin MM-kilpailuihin 2011 sijoittuen 36:nneksi pujottelussa ja 58:nneksi suurpujottelussa. Schladmingin MM-kilpailuissa 2013 Gasūna sijoittui 49:nneksi pujottelussa ja 51:nneksi suurpujottelussa. Sotšin olympialaisissa 2014 Gasūna sijoittui pujottelussa 30:nneksi. Sankt Moritzin MM-kilpailuissa 2017 hän sijoittui suurpujottelussa 39:nneksi. 

Alppihiihdon maailmancupissa Gasūna kilpaili ensimmäisen kerran Levin pujottelussa marraskuussa 2010. Ensimmäiset maailmancupin pisteensä hän saavutti Zagrebin pujottelussa tammikuussa 2017 oltuaan 22:s. Se on samalla paras latvialaisten saavuttama sijoitus maailmancupissa Latvian ollessa itsenäinen valtio.

## Lähteet
Kaliningradin lentoasema

**Kaliningradin lentoasema** (, ) tai täsmällisemmin **Kaliningrad-Hrabrovon lentoasema** eli **Hrabrovon lentoasema**, on Venäjän Kaliningradin aluetta palveleva kansainvälinen lentoasema runsas 20 kilometriä Kaliningradin kaupungin pohjoispuolella lähellä Gurjevskin piirin Hrabrovon kylää.

Vuonna 2013 lentoaseman matkustajamäärä oli 1&nbsp;314&nbsp;046,  joka oikeutti lentoaseman 20 vilkkaimman venäläisen matkustajalentoaseman joukkoon. Osa lentokenttäalueesta on kuitenkin Venäjän ilmavoimien käytössä ja kentältä käsin tehdään myös sotilaslentoja.

Kaliningradin lähistöllä on useita aiemmin sotilaslentokenttinä toiminutta lentokenttää. Ainakin osa näistä on poistunut aktiivikäytöstä neuvostovuosien jälkeen.

## Lähteet

## Aiheesta muualla

*Kaliningrad (Hrabrovo), meždunarodnyi aeroport  (aviapages.ru)
*Skyvector aeronautical charts  (skyvector.com)
SWR

**SWR** voi tarkoittaa ainakin seuraavia asioita:

* Star Wars Rebels - televisiosarja
* Scandinavian Weekend Radio, suomalainen radioasema
* Standing wave ratio (SWR, seisovan aallon suhde), radiotekniikkaan liittyvä termi
* Südwestrundfunk, saksalainen viestintäyhtiö
* Swiss International Air Lines (ICAO-koodi: SWR), sveitsiläinen lentoyhtiö.
Signal de Botrange

**Signal de Botrange** on Belgian korkein kohta (694 m), joka sijaitsee lähellä Saksan rajaa, keskellä Hautes Fagnesin ylätasankoa. Vuonna 1923 Belgian itäisten kantonien komissaari Hermann Baltia rakennutti paikalle 6 metriä korkean maakummun, jonka ansiosta se saavutti maagisena pidetyt 700 metriä. Tällä oli suuri symbolinen merkitys Belgialle, joka oli vastikään saanut Botrangea ympäröivät alueet Saksalta Versailles’n rauhassa. Vuonna 1934 paikalle pystytettiin 24 metriä korkea kivitorni, jota käytettiin pitkään sääasemana. Myöhemmin tornin yhteyteen on rakennettu matkailijoita palveleva ravintola. Vuonna 2013 julkistettiin suunnitelma, jonka päämääränä on pystyttää Botrangen huipulle 50 metriä korkea linkkitorni nopeuttamaan tiedonsiirtoa Lontoon ja Frankfurtin pörssin välillä.

## Lähteet
Sahelinkäärmekotka

**Sahelinkäärmekotka** (*Circaetus beaudouini*) on haukkojen heimon käärmekotkien sukuun kuuluva lintu. Sitä tavataan Afrikan mantereella Burkina Fasossa, Kamerunissa, Keski-Afrikan tasavallassa, Tšadssa, Kongon demokraattisessa tasavallassa, Norsunluurannikolla, Gambiassa, Guineassa, Malissa, Mauritaniassa, Nigerissa, Nigeriassa, Senegalssa, Etelä-Sudanissa, Sudanissa ja Ugandassa.

Sen elinpiiriä ovat subtrooppiset ja trooppiset kuivat .savannit. Se suosii avoimia heinäaroja, jopa viljeltyjä alueita. Se liikkuu vuodenaikojen mukaan, niin että kuivana aikana se on Sudanin vyöhykkeellä ja Pohjois-Guineassa ja sadekaudella Sahelin vyöhykkeellä ja Pohjois-Sudanissa. Sitä esiintyy harvakseltaan, ja populaation suuruudeksi on arvioitu tuhat yksilöä, mutta kuitenkin alle 10&nbsp;000 aikuista. Populaation on arvioitu pienentyneen 86–93 prosenttia vuosista 1969–1973 vuoteen 2004.

## Ulkonäkö
Se on kooltaan 60–66&nbsp;cm:n kokoinen suuri käärmekotka. Päältä se on harmaanruskea, vatsapuoli raidallinen. Pyrstössä on kolme tai neljä raitaa. Jalat ja nokka harmaat. Sukupuolet ovat samanlaiset. Nuoret linnut ovat päältä ja alapuolella kokonaan tummanruskeita, päässä ja kyljissä on valkeaa raidoitusta. Ulkonäöltään hyvin samanlainen on käärmekotka, joka esiintyy alueella talvella. Laji on hiukan suurempi ja suhteessa pitemmät siivet. Aikuisen sahelinkäärmekotkan siiven alapuolen peitinhöyhenet ovat vaaleat, kun taas käärmekotkalla niissä on tummaa raidoitusta.

## Lähteet
Major League Baseball -kausi 1927

**Major League Baseball -kauden 1927** päätteeksi pelatussa World Series -ottelusarjassa kohtasivat New York Yankees ja Pittsburgh Pirates. Yankees voitti mestaruuden kautta aikain nopeimmassa loppuottelusarjassa. Voitto ratkesi, kun ensimmäisen ottelun käynnistymisestä oli kulunut 74 tuntia ja 15 minuuttia. Yankeesista tuli ensimmäinen American Leaguen joukkue, joka voitti sarjan suoraan neljässä ottelussa. National Leaguen joukkueista vastaavaan oli pystynyt vain Boston Braves vuonna 1914.

Monet historioitsijat pitävät vuoden 1927 Yankeesia kaikkien aikojen parhaana joukkueena MLB:ssa. Babe Ruth löi yhden kauden kunnariennätykseksi 60, joka oli enemmän kuin mikään muu American Leaguen joukkueista löi yhteensä. Lou Gehrig löi 47 kunnaria ja kaikkiaan 175 juoksua. Tony Lazzeri oli 18 kunnarillaan tilaston kolmonen. Koko joukkueen hit -keskiarvo oli .307. 

## Runkosarjan sarjataulukot

 

## Aiheesta muualla

* Baseball almanakka - American League 1927 
* Baseball almanakka - National League 1927 
* Baseball almanakka - World Series 1927 
* 1927 Home Runs Leaders - Top 25 in the American League
Yhdysvaltain Neitsytsaaret talviolympialaisissa 2014

**[[Yhdysvaltain Neitsytsaaret]]** osallistuivat Sotšin talviolympialaisiin 2014. Joukkueen ainoa jäsen oli alppihiihtäjä Jasmine Campbell. Hän toimi myös joukkueen lipunkantajana avajaisissa. Yhdysvaltain Neitsytsaaret osallistuivat talviolympialaisiin edellisen kerran vuonna 2002.

## Joukkue
### Alppihiihto

Yhdysvaltain Neitsytsaaret saivat yhden maapaikan alppihiihtoon. Jasmine Campbell tuli suurpujottelussa sijalle 56 67 maaliin päässeen urheilijan joukossa.

## Lähteet

## Aiheesta muualla
* Yhdysvaltain Neitsytsaaret Sotšin olympialaisissa
Pierre Tirard

**Pierre Emmanuel Tirard** (27. syyskuuta 1827 Geneve, Sveitsi – 4. marraskuuta 1893 Pariisi) oli ranskalainen poliitikko, joka toimi Ranskan pääministerinä 1887–1888 ja 1889–1890.

Tirard vietti nuoruutensa Sveitsissä, mutta muutti 1846 Pariisiin, jossa hän toimi alkuun insinöörinä ja perusti 1851 kultasepänliikkeen. Hän oli toisen keisarikunnan vastustaja, ja tasavallan perustamisen jälkeen hänet valittiin syksyllä 1870 Pariisin 11. arrondissementin pormestariksi. Hänet valittiin myös helmikuussa 1871 Ranskan kansalliskokoukseen ja maaliskuussa Pariisin kommuunin hallintoon. Tirard kuitenkin jätti pian paikkansa kommuunissa ja siirtyi Versaillesiin, jossa hän otti paikkansa kansalliskokouksessa ja yritti turhaan sovitella sen välejä kommuunin kanssa. Kansalliskokouksessa häntä pidettiin äärimmäisen vasemmiston edustajana. Myöhemmin hän edusti Pariisin 1. arrondissementtia kolmannen tasavallan edustajainkamarissa ja kuului tasavaltalaisten vasemmistosiipeen. Vuonna 1883 hänet valittiin Ranskan senaattiin.

Tirard toimi kauppa- ja teollisuusministerinä kolmessa peräkkäisessä hallituksessa 1879–1881 ja vastaavasti valtiovarainministerinä 1882–1885. Sadi Carnot’n tultua presidentiksi Tirard muodosti ensimmäisen hallituksensa 12. joulukuuta 1887, mutta joutui eroamaan jo 30. maaliskuuta 1888. Hän palasi uudelleen pääministeriksi 21. helmikuuta 1889, ja otti samalla itselleen myös kauppa-, teollisuus- ja siirtomaaministerin salkut. Tirardin toinen hallitus pysäytti kenraali Georges Boulangerin etenemisen. Tasavaltalaiset saivat syyskuun 1889 vaaleissa enemmistön edustajainkamariin, mutta erimielisyydet Tirardin ja sisäministeri Ernest Constansin välillä johtivat hallituksen hajoamiseen ja eroon 13. maaliskuuta 1890. Tirard toimi vielä valtiovarainministerinä Alexandre Ribot’n hallituksessa 1892–1893.

## Lähteet
Esitysteoria

**Esitysteoria** on matematiikan osa-alue, joka tutkii abstrakteja algebrallisia rakenteita esittämällä niiden alkiot vektoriavaruuksien lineaarisina muunnoksina sekä tutkii moduleja näiden rakenteiden suhteen.
Isopropyylikloridi

**Isopropyylikloridi** eli **2-klooripropaani** (C3H7Cl) on kloorattu alkaani. Yhdistettä käytetään liuottimena ja valmistettaessa muita orgaanisia yhdisteitä orgaanisella synteesillä.

## Ominaisuudet
Huoneenlämpötilassa isopropyylikloridi on väritön neste. Yhdiste liukenee vain vähäisessä määrin veteen, mutta liukenee paremmin orgaanisiin liuottimiin. Isopropyylikloridille tapahtuu varsinkin eräiden metalli-ionien läsnä ollessa helposti dehydrohalogenoitumista, jolloin muodostuu propeenia. Se reagoi kuumennettaessa muun muassa hydroksidi-ionin ja amiinien kanssa nukleofiilisella substituutiolla.

## Valmistus ja käyttö
Isopropyylikloridia voidaan valmistaa kahdella tavalla. Vetykloridi reagoi propeenin kanssa katalyytin, kuten alumiinikloridin, alumiinioksidin, kadmiumkloridin tai eräiden telluuriyhdisteiden läsnä ollessa. Sitä voidaan syntetisoida myös isopropanolin ja vetykloridin välisellä reaktiolla. Tätä reaktiota katalysoivat sinkkikloridi ja telluuriyhdisteet.

Isopropyylikloridia käytetään pääasiassa liuottimena teollisuudessa, mutta sitä voidaan käyttää myös valmistettaessa isopropyyliryhmän sisältäviä yhdisteitä.

## Lähteet
Itä-Timor talviolympialaisissa 2014

**[[Itä-Timor]]** osallistui Sotšin talviolympialaisiin 2014. Kyseessä oli ensimmäinen kerta, kun Itä-Timor osallistui talviolympialaisiin. Joukkueen ainoa jäsen oli alppihiihtäjä Yohan Goutt Goncalves. Hän toimi myös joukkueen lipunkantajana avajaisissa.

## Joukkue
### Alppihiihto

Itä-Timor sai yhden maapaikan alppihiihtoon. Yohan Goutt Goncalvesin isä on ranskalainen ja äiti itätimorilainen, joten hän on oikeutettu edustamaan Itä-Timoria. 12. joulukuuta 2013 Goutt Goncalves ylsi kilpailussa Serbiassa suoritukseen, jonka ansiosta hän sai paikan olympialaisiin. Hänestä tuli ensimmäinen Itä-Timoria olympiatasolla edustanut urheilija, joka ei ole päässyt mukaan olympialaisiin villillä kortilla.

## Lähteet
Jiloan Hamad

**Jiloan Hamad**  (s. 6. marraskuuta 1990) on ruotsalainen jalkapalloilija, joka pelaa Allsvenskanin Hammarbyssa. Hän pelasi vuosina 2008–2013 Malmö FF:ssä ja tämän jälkeen Bundesliigan TSG 1899 Hoffenheimissa. Hamad debytoi A-maajoukkueessa tammikuussa 2011 Botswanaa vastaan.

## Lähteet
Habarovskin lentoasema

**Habarovskin lentoasema** eli **Habarovsk-Novyi** (, ) on Venäjän Habarovskin aluepiiriä palveleva kansainvälinen lentoasema. Se sijaitsee noin yhdeksän kilometriä Habarovskin keskustasta koilliseen. 
Matkustajamäärältään lentoasema on Venäjän kaukoidän vilkkain.

Lentoaseman Habarovsk-Novyin kiitotie ja kentän lähestymisvarustus on hyväksytty  ICAO:n kategoriaan II. Vuonna 2013 Habarovsk-Novyin kautta kulki 2&nbsp;089&nbsp;097 lentomatkustajaa ja 31,2 miljoonaa tonnia rahtia.

Lentoliikenne Habarovskiin sai alkunsa 1929 Amurjoen varteen perustetun lentosataman muodossa. Pian havaittiin, ettei tämä lähestyminen kyennyt vastaamaan kasvavan lentoliikenteen tarpeisiin. Uusi maalle raivattu lentokenttäalue otettiin käyttöön 1938. Vuonna 1953 kenttä sai 2 500 metriä pitkän ja 80 metriä leveän päällystetyn kiitotien ja seuraavan vuonna 400 hengen tuntikapasiteetille mitoitetun terminaalirakennuksen. Lentoasemaa kasvatettiin vuosien saatossa. Kansainväliseksi lentoasemaksi se hyväksyttiin 1970. Vuonna 1980 rakennettiin 4 000 metriä pitkä kiitotie. Kiitotien puolesta Habarovsk-Novyi pystyi nyt vastaanottamaan kaikkia lentokoneita huonoissakin sääoloissa. Vuosina 1990 ja 1991 lentomatkustajien määrä kohosi vuositasolla noin 3,6 miljoonaan, joka on yhä lentoaseman ennätys.

Habarovskin päälentoasemasta käytetään iästään huolimatta usein *uuteen* viittaavaa Novyi-täsmennettä. Parin kilometrin päässä lännessä on erillinen helikopterikenttä (Habarovsk-Malyi) ja noin kahdeksan kilometriä etelälounaaseen sotilaslentokenttä. Lisäksi 15 kilometriä etelään on lähinnä helikopteriliikenteeseen käytetty lentokenttä.


Kuva:Khabarovsk - Novy (KHV - UHHH) AN1500054.jpg| Habarovskin lentoaseman kotimaan terminaali ja lennonjohtorakennus.
Kuva:Khabarovsk - Novy (KHV - UHHH) AN1635757.jpg| Habarovskin lentoaseman kansainvälisen terminaalin sisäänkäynti.


## Lähteet

## Aiheesta muualla

*Habarovsk (Novyi), meždunarodnyi aeroport  (aviapages.ru)
*Skyvector aeronautical charts: Khabarovsk-Novy-Airport  (skyvector.com)
Caymansaaret talviolympialaisissa 2014

**[[Caymansaaret]]** osallistuivat Sotšin talviolympialaisiin 2014. Joukkueen ainoa jäsen oli alppihiihtäjä Dow Travers. Hän toimi myös joukkueen lipunkantajana avajaisissa. Travers oli Caymansaarten ainoa edustaja talviolympialaisissa toista kertaa peräkkäin.

## Joukkue
### Alppihiihto

Caymansaaret saivat yhden maapaikan alppihiihtoon.

Dow Travers loukkaantui harjoituksissa kaksi viikkoa ennen olympialaisia. Hänen jalkaansa tulleeseen haavaan tarvittiin tikkejä eikä hän kyennyt harjoittelemaan. Travers kaatui laskunsa suurpujottelussa ja sai lievän aivotärähdyksen.

## Lähteet

## Aiheesta muualla
* Caymansaaret Sotšin olympialaisissa
Vladivostokin kansainvälinen lentoasema

**Vladivostokin kansainvälinen lentoasema** eli **Vladivostok-Knevitšin lentoasema** (, ) on Venäjän Primorjen aluepiiriä palveleva kansainvälinen lentoasema. Se sijaitsee noin 40 kilometriä Vladivostokin keskustasta koilliseen Artjomin kaupungin alueella, Artjomin kantakaupungista pohjoiseen ja Artjomin Knevitšin kaupunginosan länsipuolella. 

Noin 9 kilometriä Vladivostokin kansainvälisestä lentoasemasta lounaaseen sijaitsee sotilaslentokenttä. 

Lentoaseman kiitotie ja kentän lähestymisvarustus on hyväksytty kansainvälisen siviili-ilmailujärjestö ICAO:n kategoriaan II. Vuonna 2013 Vladivostokin lentoaseman kautta kulki 1&nbsp;853&nbsp;000 lentomatkustajaa. Tällä lukemalla se kuului 15 vilkkaimman venäläisen lentoaseman ryhmään.

## Lähteet

## Aiheesta muualla

*Vladivostok (Knevitši), meždunarodnyi aeroport  (aviapages.ru)
*Skyvector aeronautical charts  (skyvector.com)
Hunger (vuoden 2008 elokuva)

**Hunger** (Suomessa televisioesityksessä *Nälkä*) on Steve McQueenin ohjaama elokuva vuodelta 2008. 

Elokuva perustuu tositapahtumiin IRA-aktivisti Bobby Sandsin nälkälakosta. Tapahtumien ajankohta on 1980-luku. Pohjoisirlantilaisessa vankilassa puhkeaa kapina, kun vangit haluavat saada poliittisen vangin aseman. Sands, jota näyttelee Michael Fassbender, organisoi nälkälakon ja on itse ensimmäinen lakkoileva. Hänen motiivinsa tulevat esiin hänen keskustelussaan papin kanssa.

Elokuva on monessa suhteessa rinnakkainen McQueenin vuonna 2013 valmistuneelle useita palkintoja saaneelle elokuvalle *[[12 Years a Slave]]*. Ne lähestyvät länsimaissa sallittua väkivaltaa historian kautta. Elokuvassa käytetään runsaasti lähes sietokyvyn ylittäviä lähikuvia. Elokuva lähtee kriitikko Leena Virtasen mukaan kuvasta, sillä McQueen on alkujaan kuvataiteilija ja tehnyt kokeellisia elokuvia. Sen äänimaailma on niukka. Keskustelu papin kanssa elokuvan keskivaiheilla on 17 minuutin mittainen ja tehty yhtenä ottona, jonka aikana kamera ei liiku.

## Näyttelijät

## Lähteet

## Aiheesta muualla
* EyeForFilm.co.uk – New York Film Festival press conference with Steve McQueen on *Hunger*
* Life and death in Long Kesh – Ronan Bennett's memoir and film review, The Guardian 
* ''Hunger'' nominated for Index on Censorship Film Award 2009
Omskin lentoasema

**Omskin lentoasema** eli **Omsk-Tsentralnyi** (, ) on Venäjän Omskin aluetta palveleva kansainvälinen lentoasema. Se sijaitsee miljoonakaupunki Omskin keskustan tuntumassa Irtyšjoen länsipuolella. 

Matkustajamäärältään lentoasema kuuluu Venäjän keskisuuriin lentoasemiin. Vuonna 2013 Omsk-Tsentralnyin kautta kulki 975&nbsp;tuhatta lentomatkustajaa. Matkoista yli puolet suuntautui Moskovaan. 

Omskissa on muitakin lentokenttiä. Tunnetuimpiin kuuluu Omskin itäpuolella sijaitseva *Omskin sotilaslentokenttä* (UNOS, Omsk-Severnyi, Омск-Северный). Lisäksi 32 kilometriä kaupungin luoteispuolella on rakenteilla *Omsk-Fjodorovkan lentoasema* (Аэропорт Омск-Фёдоровка), jonne 2010-luvun lopulla tai 2020-luvulle tultaessa nykyisen Omskin keskuslentoaseman liikennettä on ajateltu siirrettävän.

## Lähteet

## Aiheesta muualla
*Omsk (Tsentralnyi), meždunarodnyi aeroport  (aviapages.ru)
*Skyvector aeronautical charts: UNOO Omsk/Tsentralny Airport  (skyvector.com)
Raaseporin läänin ja Hattulan kihlakunnan tuomiokunta

**Raaseporin läänin ja Hattulan kihlakunnan tuomiokunta** oli 1653–1776 toiminnassa olut Turun hovioikeuden alaisuuteen kuulunut kihlakunnantuomarin virka-alue. Sitä edeltävinä aikoina Uudenmaan maakunnassa oli ollut käytössä useita erilaisia tuomiokuntajakoja. Keskiajalla Uudellamaalla oli kolme tuomiokuntaa: Raaseporin kihlakunnan läntinen tuomiokunta, Raaseporin kihlakunnan itäinen tuomiokunta ja Itä-Uudenmaan tuomiokunta. Uudella ajalla Uudellamaalla oli Raaseporin (läänin) tuomiokunta ja Porvoon (läänin) tuomiokunta. Raaseporin tuomiokunta oli vuodet 1558–1563 jaettuna kahteen tuomiokuntaan: Raaseporin läntiseen tuomiokuntaan ja Raaseporin itäiseen tuomiokuntaan. Vuonna 1653 muodostettiin osasta Porvoon tuomiokuntaa ja osasta Lappeen tuomiokuntaa Kyminkartanon tuomiokunta. Vuosina 1659–1750 Porvoon tuomiokunta ja Hollolan tuomiokunta olivat yhdistettynä yhdeksi tuomiokunnaksi nimeltään Hollolan kihlakuntien ja Porvoon läänin tuomiokunta.

Raaseporin läänin ja Hattulan kihlakunnan tuomiokuntaan kuuluivat vuoden 1680 tuomiokirjan mukaan seuraavat pitäjät:
*Raaseporin lääni
**Espoo Kortjärven pyölin ja Enäjärven pyölin kera
**Inkoo
**Karjaa
**Karjalohja
**Kirkkonummi
**Lohja
**Pohja
**Siuntio
**Tenhola
**Vihti ja Kiskon pyöli
*Hattulan kihlakunta
**Hattula
**Hausjärvi
**Janakkala
**Lehijärvi
**Loppi
**Mäskälä
**Renko
**Vanaja

Isonvihan (1713–1721) aikana tuomiokunnassa pidettiin viimeiset käräjät ennen keskeytystä talvella 1713 ja käräjien pito aloitettiin uudelleen helmikuussa 1722. Pikkuvihan (1742–1743) aikana järjestettiin käräjät sekä vuonna 1742 että vuonna 1743.

Vuoden 1776 uudelleenjärjestelyssä tuomiokunnan uudeksi nimeksi päätettiin Raaseporin itäisen ja läntisen kihlakunnan tuomiokunta. Tässä järjestelyssä Lopen pitäjä siirrettiin Sääksmäen ylä- ja alakihlakuntien tuomiokuntaan.

## Lähteet
* Håkon Holmberg et al.: *Suomen tuomiokunnat ja kihlakunnantuomarit,* Suomen kihlakunnantuomarien yhdistys 1959.

### Viitteet
Miesten yleisluistelun maailmanmestaruuskilpailut 1904

Pikaluistelun maailmanmestaruudesta kilpailtiin Kristianiassa 6.-7. helmikuuta 1904. Vain miehet kilpailivat ja kaikki osanottajat olivat norjalaisia. Kaikilla matkoilla nopein oli Petter Sinnerud, mutta hänen todettiin osallistuneen kerran ammattilaisten kilpailuun Yhdysvalloissa, jolloin hänen suorituksensa hylättiin. Mestaruuden vei kolmella matkavoitolla Sigurd Mathisen.

### Miesten yleismestaruus

:  * = Kaatui
: NC = Ei virallista sijoitusta
: NF = keskeytti
: NS = ei startannut
: DQ = Diskattiin

## Lähteet
* .speedskatingstats.com
Saloranta

**Saloranta** tarkoittaa seuraavia:

## Sukunimenä
Tunnettuja nimenkantajia ovat:
* Albert Saloranta (sukunimi vuoteen 1906 Forsman) (1892–1963), suomalainen teatteriohjaaja ja näytelmien suomentaja
* Alexander Saloranta (s. 1987), suomalainen pesäpalloilija
* Anne Saloranta, diplomaatti
* Arvo Saloranta (1895–1976), suomalainen asesuunnittelija ja kenraalimajuri
* Elina Saloranta (s. 1968), helsinkiläinen kuvataiteilija
* Juhani Saloranta (1927–1986), suomalainen insinööriupseeri ja kenraalimajuri
* Marko Saloranta (s. 1971), suomalainen jalkapallovalmentaja
* Miika Saloranta (s. 1991), suomalainen hip hop -artisti
* Saku Saloranta (s. 2006), suomalainen pesäpalloilija
* Toivo Saloranta (1913–2005), suomalainen maanviljelysneuvos, kansanedustaja, kaupunginvaltuutettu ja ministeri
* Simo Saloranta (1934–2017), suomalainen kestävyysjuoksija

## Kuvitteellisia henkilöitä
* Ismo Saloranta esiintyy kahdessa Suomen sotien Korkeajännitys-lehdessä

## Muita merkityksiä
* Lahti-Saloranta M/26 suomalainen pikakivääri.
Crying for No Reason

**Crying for No Reason** on brittiläisen Katy B:n kappale, joka julkaistiin tammikuussa 2014. Kappale julkaistiin hänen toisen studioalbuminsa, *[[Little Red]]*, toisena singlenä. Singlen musiikkivideo julkaistiin YouTubessa 26. joulukuuta 2013.

## Lähteet
Kings of the City

**Kings of the City** oli brittiläinen rock ja hip hop-yhtye Lontoosta, Englannista. Bändin perustivat räppäri Ali Bla Bla ja Koken, laulaja ja kitaristi Danny Wilder, basisti Memari Man, kitaristi Richie 2 Pun, rumpali Royal ja syntetisaattorin soittaja 8bit. Vuonna 2011 bändi julkaisi kappaleen Klashnekoffin kanssa ja sopi lähtevänsä UK kiertueelle Maverick Sabren kanssa.

## Bändin historia
Bändin perusti Ali Bla Bla tavattuaan laulaja Danny Wilderin Busta Rhymesin kiertueella Lontoon Wembley Arenalla. Ali otti yhteyttä Dannyn kanssa vanhoihin kouluystäviinsä Richie 2 Puniin, Memari Maniin, Kokeen sekä 8bit joka esitteli Alille veljensä Royalin, josta tuli bändin rumpali. Heidän debyyttisinglensä *I Try*, julkaistiin 31. elokuuta 2010, joka sai tukea BBC Radio 1:lta ja BBC Radio 1Xtra:lta. He pääsivät kuuluisuuteen singlensä *Listen To The Old Man* (julkaistu 1. marraskuuta 2010) ja *Darkness* (mukana Klashnekoff) (julkaistu 11. maaliskuuta 2011), ja remix versio *Darkness* singlestä jonka on tehnyt Nutty P. 

Bändi jatkoi uraansa julkaisemalla suurimman underground singlen *Make Me Worse* (julkaistu 13. heinäkuuta 2012), joka liittyi BBC Radio 1Xtran sopimukseen soittaa live-esitys Charlie Sloth Fire In The Booth:ssa. Suurin osa heidän suosiostaan on tullut Monstercatin Muzzyn avulla, kun hän remixasi heidän singlen *Make Me Worse*, joka sai miljoonia katselukertoja.

Bändin laulaja, Danny Wilder kuoli keuhkosyöpään 3. lokakuuta 2013 27-vuotiaana. Bändi julkaisi seuraavan julkilausuman Facebook-sivulleen: "Ensimmäistä kertaa elämässäni olen sanaton. Veljemme, ystävä, johtaja, laulaja, kitaristi, keulahahmo ja pomo, Danny Wilder, kuoli eilen aamulla. Maailma ei koskaan tule olemaan entisensä. Kunnioituksemme ja syvimmät surut ovat hänen perheensä ja rakkaidensa kanssa."

## Kiertue
Seuraava cover Maverick Sabren UK single *Let Me Go* nuorten lähetystoiminnan SB.TV takia, bändi kutsuttiin tukemaan Sabrea hänen 2011 UK kiertueellaan.

## Diskografia
* Listen to the Old Man (2010, EP)
* Covers (2011, EP)
* No Rules to the Game (2011, EP)
* No Guts (2012, EP)
* No Glory (2012, EP)
* No Snake (2015, LP)

## Lähteet

## Aiheesta muualla
* http://www.kingsofthecity.co.uk
Hella (muusikko)

**Hella** (taiteilijanimi, s. 2. tammikuuta 1985) on suomalainen rock-muusikko, joka soittaa kosketinsoittimia ja laulaa hard rock -yhtye Lordissa. Hella tunnustautuu melodisen metallin faniksi ja hänen lempiyhtyeitään ovat mm. Behemoth ja Children of Bodom. Hänen Lordi-hahmonsa on elävä nukke, josta käytetään mm. nimiä *Scarbie*, *Plastic Chic* ja *HellToy*. Kuten muillekin Lordin jäsenille, myös Hellalle on luotu kokonainen fiktiivinen historia.

Hella toimi vierailevana laulajana maaliskuussa 2014 julkaistun Postikortteja Helvetistä -yhtyeen singlellä "Miksi?", joka kertoo vaikeasta nuoruudesta.

Helmikuussa 2015 Hella ilmoitti olevansa raskaana. Raskaus ei vaikuttanut yhtyeen juuri alkaneeseen kiertueeseen, mutta Hellan ihonmyötäisen esiintymisasun päälle lisättiin rikkinäinen mekko. Hella toimi vuonna 2008 Qstockin festaribeibenä. 

## Diskografia
* Lordi: *[[To Beast Or Not To Beast]]* (2013) – kosketinsoittimet, laulu
* Postikortteja Helvetistä: *Miksi?* (single, 2014) – laulu 
* Lordi: *[[Scare Force One]]* (2014) – kosketinsoittimet, laulu
* Lordi: *[[Monstereophonic – Theaterror vs. Demonarchy]]* (2016) - kosketinsoittimet, laulu
* Lordi: *[[Sexorcism]]* (2018) – kosketinsoittimet, laulu
* Lordi: *[[Killection]]* (2020) - kosketinsoittimet, laulu
* Lordi: *[[Lordiversity]]* (2021) - kosketinsoittimet, laulu
* Lordi: *[[Screem Writers Guild]]* (2023) - kosketinsoittimet, laulu

## Lähteet

## Aiheesta muualla

* Hella esittelee itsensä Lordi Army -sivulla
* 
*
Hollolan kihlakuntien ja Porvoon läänin tuomiokunta

**Hollolan kihlakuntien ja Porvoon läänin tuomiokunta** oli 1659–1750 toiminnassa ollut Turun hovioikeuden alainen kihlakunnantuomarin virka-alue. Sen edeltäjiä ennen yhteenliittämistä olivat Porvoon tuomiokunta ja Hollolan tuomiokunta. Sitä seurasivat Hollolan ylisen ja alisen kihlakunnan tuomiokunta sekä Porvoon ja Kymin kihlakuntien tuomiokunta.

Vuoden 1680 tuomiokirjan mukaan tuomiokuntaan kuuluivat seuraavat pitäjät:
*Hollolan ylinen ja alinen kihlakunta
**Asikkala
**Hauho
**Hollola
**Iitti
**Kuhmoinen
**Lammi
**Orimattila
**Padasjoki
**Sysmä
**Tennilä
**Tuulos
**Uusikylä
*Porvoon lääni
**Helsingin pitäjä
**Lapinjärvi
**Myrskylä
**Mäntsälä
**Nurmijärvi
**Pernaja
**Sipoo
**Tuusula

Isonvihan (1713–1721) aikana tuomiokunnassa pidettiin viimeiset käräjät ennen keskeytystä keväällä 1714 ja käräjätoiminta aloitettiin uudelleen helmikuussa 1722. Pikkuvihan (1742–1743) aikana järjestettiin sekä syys- että talvikäräjät molempina vuosina.

## Lähteet
* Håkon Holmberg et al.: *Suomen tuomiokunnat ja kihlakunnantuomarit,* Suomen kihlakunnantuomarien yhdistys 1959.

### Viitteet
Lahjoitusmaa

**Lahjoitusmaa** on maa-alue, jolta kannettavan veron kruunu on luovuttanut palkaksi, palkkioksi, eläkkeeksi tai korvaukseksi aateliselle maanherralle eli donataarille. Ruotsissa perinnöllisiä lahjoitusmaita alettiin jakaa Juhana III:n aikana. Norrköpingin päätöksessä vuonna 1604 säädettiin perinnöllisyyden koskevan vain miehiä, ja uuden hallitsijan tuli aina vahvistaa donataarin oikeus perintöön.

Kreivi- ja vapaaherrakuntia koski määräys perinnön jakamattomuudesta ja sen kuulumisesta aina vanhimmalle pojalle. Kreivi- ja vapaaherrakunnille kuului myös paikallishallinto ja tuomiovalta alueella.

Lahjoitusmaiden määrä kasvoi hallitsemattomasti kuningatar Kristiinan aikana, mutta sitä kompensoitiin peruutuksilla eli reduktioilla. Enimmillään lahjoitusmanttaalien määrä Suomessa oli 26 prosenttia vuonna 1652.

Ruotsiin levisi eurooppalainen feodaalioikeus, joka mahdollisti oikeuksien laajentamisen aina täydelliseen maanomistukseen saakka. Kehitys oli erityisen tuhoisaa talonpojille, jotka menettivät perinteisen omistuksen viljelemäänsä maahan. Tilannetta kuitenkin helpotti Iso reduktio vuonna 1680, jolloin lähes kaikki lahjoitukset peruttiin. Ne donataarit, jotka saivat peruutuksen jälkeen pitää lahjoituksen, saivat maahan täyden maanomistusoikeuden.

Pietari Suuri aloitti toisen laajamittaisen lahjoitusmaakauden Vanhassa Suomessa 1700-luvun alkupuoliskolla. Suomen säätyvaltiopäivät lunasti Vanhan Suomen lahjoitukset takaisin vuosina 1867–1890. Sen jälkeen talonpojat joutuivat lunastamaan maat itselleen pitkäaikaisten lainojen avulla.

## Katso myös
* läänitys
* Vanhan Suomen lahjoitusmaat Uudenkaupungin rauhassa (1721) Venäjälle joutuneilla alueilla
* kaupunkien lahjoitusmaat, kruunun entisaikoina kaupungeille lahjoittamia maa-alueita

## Lähteet